
Raport de specialitate
	

În baza prevederilor art. 129 din OUG nr. 57/2019 privind Codul administrativ consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice, inclusiv cele privind administrarea domeniului public şi privat al comunei, oraşului sau municipiului.
Legislația actuală nu reglementează în mod expres o procedură privind achiziția/ cumpărarea de bunuri imobile, astfel, la art. 29 al Legii nr. 98/2016 privind achizițiile publice se stipulează că prezenta lege nu se aplică pentru atribuirea contractelor de achiziţie publică care au ca obiect cumpărarea sau închirierea, prin orice mijloace financiare, de terenuri, clădiri existente, alte bunuri imobile ori a drepturilor asupra acestora. Totuși art. 1 alin. 1 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, menționează că în procesul de realizare a achiziţiilor publice orice situaţie pentru care nu există o reglementare explicită se interpretează prin prisma principiilor prevăzute la art. 2 alin. (2) din Legea nr. 98/2016 privind achiziţiile publice, respectiv: nediscriminarea, tratamentul egal, recunoaşterea reciprocă, transparenţa, proporţionalitatea, asumarea răspunderii.
În contextul necesității continuării activității de identificare, inventariere a patrimoniului localității, precum și clarificării situațiilor în care există neconcordanță între folosința faptică și cea juridică a terenurilor, în cazul de față str. George Enescu, relativ o stradă nouă, care a fost prelungită de-a lungul cimitirului până pe str. Cloșca, fizic strada fiind trasată și folosită, însă juridic o porțiune din stradă a fost identificată în proprietatea numiților Ciril Alexandru, Cladovan Teodor și Cladovan Cornelia. Astfel, s-a conturat posibilitatea achiziționării terenului în suprafață de 946 mp. înscris în CF 270 NDF, având nr. cad. 423, situat pe str. George Enescu, din Marghita. În acest sens a fost adoptată Hotărârea Consiliului Local al Municipiului Marghita nr. 98/25.05.2021 privind aprobarea demarării procedurii de achiziție de către Municipiul Marghita a imobilului identificat mai sus, în vederea reîntregirii terenului reprezentând str. George Enescu.
Terenul a fost evaluat de către un evaluator autorizat ANEVAR, raport de evaluare înregistrat la Primăria Marghita sub nr. 6944 din 01.07.2021. 
Comisia de negociere în vederea stabilirii prețului de vânzare, constituită în baza Hotărârii Consiliului Local nr. 80 din 14.05.2021, completată prin Dispoziția Primarului nr. 426 din 08.06.2021, în urma negocierii, a stabilit prețul de achiziție a terenului la suma de 3.000 EURO, așa cum a fost consemnat în procesul verbal de negociere din data de 19.08.2021. S-au purtat tratative și cu BRD Groupe Societe Generale, deoarece imobilul este ipotecat și există notată interdicția de înstrăinare, grevare, dezmembrare, închiriere în favoarea băncii, care și-a dat acordul conform Acordului de înstrăinare nr. 5327/28.09.2021. Ca urmare, a fost adoptată Hotărârea Consiliului Local nr. 206 din 28.10.2021 pentru stabilirea prețului de achiziționare a terenului și de mandatare a primarului municipiului Marghita de semnare a contractului de vânzare-cumpărare.
Având în vedere circumstanțele tragice apărute ulterior, anume decesul coproprietarei Cladovan Cornelia, a fost necesară dezbaterea succesiunii după susnumita, care a fost finalizată recent.    
În urma achiziției, terenul va fi cuprins în domeniul public al municipiului, iar prețul negociat va fi convertit în lei la cursul BNR din ziua plății și achitat în contul vânzătorului Cladovan Teodor conform acordului de înstrăinare nr. 5327 din 28.09.2021. 
Având în vedere că prin Hotărârea Consiliului Local nr. 206 din 28.10.2021 s-a omis a se preciza regimul juridic al terenului dobândit în urma contractului de vânzare-cumpărare odată intrat în patrimoniul Municipiului Marghita, se impune completarea Art. 3 din hotărârea mai sus menționată cu următoarea precizare:
 ,,Terenul achiziționat va fi cuprins în domeniul public al Municipiului Marghita”. 

